અરે કોઈ એમના ફોનને હાથમાં જરાક લે ત્યાં તો બૂમાબૂમ થઈ જાય. બાળકોને આપણે બધું જ કહી શકીએ છીએ, મુક્તિ મળેલી જ છે અને અમુક ચોક્કસ ઉંમર સુધી તેઓ બંધાયેલા છે, પરંતુ જ્યારે પણ બાળકોને ૯૯ ટકા વ્યાખ્યાન આપીએ ત્યારે એક ટકો આત્મદર્શન પણ કરી લઈએ તો આ સો ટકાનો હિસાબ સારી રીતે પૂરો થાય અને એમ કરવાથી જ વર્તુળ અખંડ રહે. કહેવાતું તો નથી, જ્યારે કોઈ સંતાન પર ઝડી વરસાવે ત્યારે તો ન કહેવાય, પણ પછી શાંતિથી કહેવાય કે આમાં આપડે પોતાનો પણ થોડોક વિચાર કરવો હો! અને એમ કહેવાથી દંપતીમાં જો એક ટકો પણ ફેર પડશે તો પેલા બાળકોની જિંદગીમાં તો આહાહા, ૯૯ ટકા ફેર પડી જશે! થોડુંક અઘરું ગણિત છે, પણ મઝા પડે એવું છે!